Vroue begin oorhand kry op veilings | Netwerk24
Vroue begin oorhand kry op veilings
Wakker oë en die vermoë om winskope op veilings uit te snuffel, kan vroue die oorhand laat kry as dit kom by die bie op eiendomme op veilings, sê Eleanor Redman, 'n direkteur van Park Village Auctions (PVA).
Park Village Auctions sê vroue se getalle op veilings begin toeneem.
"Die dae toe vroue agter in die ry gestaan het en mans gebie het, is lankal verby.
"Deesdae is vroue aktiewe deelnemers aan PVA se veilings."
Sy sê deesdae se moderne veilings is professionele geleenthede, wat aan ieder en elk 'n billike kans bied, en selfs diegene wat nie die veiling kan bywoon nie, kan aanlyn bie.
Onlangse navorsing wat deur die dataverskaffer Lightstone onderneem is, toon dat vroue proporsioneel die grootste kopers van eiendom in die land is.
Dit toon ook dat vroue-kopers in Gauteng oorheers en tot 'n mindere mate in die Oos-Kaap. "Beleggers beskou veilings as 'n primêre manier om eiendomme aan te skaf en met dié dat vroue die grootste rol in die eiendomsbedryf begin speel, kom dit as geen verrassing nie dat hul getalle ook op veilings begin toeneem."